Diari Oficial de la Generalitat Valenciana


Sumari del DOGV 2793, del 17-07-1996 (1996/838818)

RESOLUCIÓ de 23 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació de les normes subsidiàries de planejament municipal de Náquera en l'àmbit de l'ampliació de la urbanització Mont-ros.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2793

Data del DOGV
:   17-07-1996

Secció del DOGV
:   ALTRES DISPOSICIONS

Número del document
:   1996/838818


Data del document
:   23-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 23 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació de les normes subsidiàries de planejament municipal de Náquera en l'àmbit de l'ampliació de la urbanització Mont-ros.   
El conseller d'Obres Públiques, Urbanisme i Transports, el 23 de maig de 1996, va adoptar la Resolució que a continuació es transcriu:  
«Vist l'expedient relatiu a la modificació de les normes subsidiàries de planejament municipal de Náquera (València) en l'àmbit de l'ampliació de la urbanització Mont-ros, i de conformitat amb els següents,  
Antecedents de fet  
Primer  
El projecte, el va aprovar inicialment el ple de l'Ajuntament de Náquera, en la sessió del dia 22 de setembre de 1994 i, després del període pertinent d'informació pública, va resultar aprovat provisionalment el 29 de desembre de 1994.  
Segon  
En data 8 de març de 1995, la Comissió Territorial d'Urbanisme de València, va emetre un informe desfavorable sobre aquesta modificació, fins que no s'esmenaren una sèrie de deficiències assenyalades en l'acord d'aquesta comissió.  
Tercer  
En data 28 de juny de 1995, la Comissió Territorial d'Urbanisme de València, a la vista de la documentació tramesa per l'Ajuntament de Náquera, va emetre un informe favorable sobre aquesta modificació, i va supeditar la tramesa de l'expedient al conseller d'Obres Públiques, Urbanisme i Transports, fins que l'Ajuntament de Náquera aprovara la documentació aportada pel ple d'aquesta corporació local. i, en data 28 de febrer de 1996, el ple de l'Ajuntament de Náquera va aprovar la documentació esmentada.  
Quart  
Aquesta Conselleria, amb data 20 de maig de 1996, d'acord amb el dictamen del Servei de Coordinació Territorial i a proposta de la Direcció General d'Urbanisme, va emetre un informe favorable a l'aprovació definitiva d'aquesta modificació de les normes subsidiàries de planejament municipal de Náquera, que afecta la zona verda de la urbanització Mont-ros.  
Fonaments de dret  
Primer  
Respecte del procediment, en aquest cas, s'han observat les prescripcions legalment establides per a les modificacions de pla general d'aquesta índole, que estan constituïdes pels articles 38 i 39 per remissió del 55 de la Llei 6/1994, reguladora de l'Activitat Urbanística. Normativa que és d'aplicació quan s'ha d'adoptar aquesta resolució. Així mateix, s'han sol·licitat els diferents informes preceptius.  
Segon  
Pel que fa al fons de l'assumpte, l'àmbit de la modificació són les parcel·les 130, 132, 133, 141 i zona verda del polígon 27, en l'ampliació urbanització Mont-ros, de Náquera.  
L'objecte de la modificació és crear un vial d'accés en una gran parcel·la classificada de sòl urbà residencial, zona d'ordenances de Ciutat Jardí, i canviar d'ubicació una zona verda, tot això per a possibilitar la parcel·lació en 10 parcel·les, d'acord amb la normativa de la zona.  
A aquest propòsit, ja que no s'incrementa l'aprofitament urbanístic, es disminueix la superfície de les parcel·les d'ús lucratiu, s'amplien els vials i es manté la superfície de la zona verda prevista en les normes subsidiàries de planejament municipal de Náquera de 25 de juny de 1985. Com que tot açò està justificat com cal en l'expedient, es considera que no hi ha inconvenient per a l'aprovació definitiva, una vegada esmenades les deficiències tècniques assenyalades en l'acord de la CTU de València de 8 de març de 1995.  
Tercer  
D'acord amb l'article 40.2 de la Llei 6/1994, reguladora de l'Activitat Urbanística, no hi ha objeccions ni impediments urbanístics legals que entrebanquen l'aprovació definitiva d'aquesta modificació de les normes subsidiàries de planejament municipal de Náquera.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que disposa l'article 6.d del Reglament dels òrgans Urbanístics de la Generalitat Valenciana, aprovat pel Decret 77/96, de 16 d'abril, del Govern Valencià, en relació amb el que estableix l'article 55.4 i la disposició transitòria novena de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc:   
Aprovar definitivament la modificació de les normes subsidiàries de planejament municipal de Náquera en l'àmbit de l'ampliació de la urbanització Mont-ros.  
Aquesta resolució entra en vigor el mateix dia de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, es pot interposar un recurs contenciós administratiu, davant la Sala de Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta. Per a la interposició del recurs esmentat serà requisit imprescindible que prèviament el recurrent en comunique a aquest òrgan la interposició. Tot això de conformitat amb el que estableixen els articles 57.2.f) i 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici de poder interposar qualsevol altre recurs que estime oportú.  
València, 23 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.